polyglot-tagger/wikipedia-language-snippets-filtered huggingface dataset:
முட்டுக்காடு படகுக் குழாம் இந்தியாவின் சென்னையில் உள்ள கிழக்குக் கடற்கரைச் சாலையில் அமைந்துள்ள முட்டுக்காடு பகுதியில் உள்ள ஒரு நீர் விளையாட்டு மையமாகும். படகோட்டுதல், காற்றில் உலாவுதல், நீர் சறுக்கு விளையாட்டு, விரைவுப் படகுப் பயணம் உள்ளிட்ட பொழுது போக்கு அம்சங்கள் இங்கு அனுமதிக்கப்படுகின்றன.இது வங்காள விரிகுடாவின் உப்பங்கல் பகுதியும் ஆகும். நகர மையத்தில் இருந்து 36 கி.மீ தூரத்திலும், அடையாரிலிருந்து 23 கி.மீ. தொலைவிலும் மாமல்லபுரம் செல்லும் வழியில் இம்மையம் உள்ளது. 1984 ஆம் ஆண்டில் இந்தப் படகு வீடு திறந்து வைக்கப்பட்டது, 15 அதிவேக படகுகளும், 27 வேக படகுகளும், 9 கால்மிதி படகுகளும், இரண்டு உயர் வேக நீருக்கடி படகுகளும் இங்குள்ளன. இங்குள்ள நீரின் ஆழம் 3 அடி முதல் 6 அடி வரைக்கும் வேறுபடுகிறது 3 6 . தமிழ்நாடு சுற்றுலா மேம்பாட்டுக் கழகத்திர்கு சொந்தமான இம்மையத்திற்கு ஒவ்வொரு வாரமும் 4,000 க்கும் மேற்பட்ட பார்வையாளர்கள் வந்து செல்கிறார்கள்.
சூலை 2009 இல், முட்டுக்காடு படகுக் குழாமில் ஒரு புதிய மூங்கில் படத்தொகுப்பு மற்றும் மிதக்கும் படகு ஆகியவற்றை தமிழ்நாடு சுற்றுலாக் கழகம் திறந்து வைத்தது. மூங்கிலால் வேயப்பட்ட சிறப்பு கூரையுடன் கூடிய படகு இல்லமும், பார்வையாளர்கள் அமர்ந்து ஓய்வெடுக்க வசதியும் செய்யப்பட்டுள்ளது, இங்கு அமர்ந்து பயணிகள் படகுகளையும் பார்க்கலாம். ஓர் உணவகத்தையும் இங்கு பார்க்கலாம். இந்த கட்டிடம் 8.7 மில்லியன் செலவில் நிர்மாணிக்கப்பட்டுள்ளது மற்றும் 1.2 மில்லியன் டாலர் செலவில் மிதக்கும் ஜெட். மூன்றில் ஒரு இடும் ஆற்றல் கொண்ட ஒரு அதிவேக அக்வா வாகனம் ₹ 1.35 மில்லியன் செலவில் அறிமுகப்படுத்தப்பட்டது. இது பொது மக்களிடம் நல்ல ஆதரவைப் பெற்றது. நீர் வாகனங்கள் சராசரியாக 120 கிமீ / மணிநேர வேகத்தில் செல்லும்.
ஒரு பொது-பொது பங்காளித்தனமான முயற்சியாக படகு வசதிக்கு அருகே படகோட்டம் அறிமுகப்படுத்துவதற்கு தமிழ்நாடு சுற்றுலாக் கழகம் திட்டமிட்டுள்ளது. ஆசிய அபிவிருத்தி வங்கியிடமிருந்து நிதியைப் பயன்படுத்தி முடலிக்குப்பம் படகு வீடு மற்றும் மாமல்லபுரம் ஆகியவற்றுடன் படகு வீட்டை உருவாக்கவும் தமிழ்நாடு சுற்றுலா திணைக்களம் திட்டமிட்டுள்ளது.
படகு இல்லத்தில் "சர்ப்" என்ற பல்வகை உணவகம் உள்ளது. அண்மையில் சென்னை வெள்ளம் 2015 ல், முத்துக்காடு படகுகள் சென்னை நகரத்தின் புறநகர்ப் பகுதிகளில் மக்களை காப்பாற்ற பயன்படுத்தப்பட்டன.
அரியலூர் மாவட்ட ஆசிரியர் கல்வி மற்றும் பயிற்சி நிறுவனம், இந்தியா தமிழ்நாட்டின் அரியலூர் மாவட்டம் கீழப்பழூவூரில் அமைந்துள்ள அரசு ஆசிரியர் பயிற்சி நிறுவனமாகும். தேசிய கல்விக்கொள்கையின் வழிகாட்டல்களின் படி , மத்திய அரசின் நிதியுதவியுடன் கல்வித்துறையில், ஆசிரிய கல்வியின் மறுசீரமைப்பிற்காக இந்தியாவின் அனைத்து மாநிலங்களில் உள்ள மாவட்டங்களில், மாவட்ட ஆசிரியர் கல்வி மற்றும் பயிற்சி நிறுவனங்கள் நிறுவப்பட்டது.அவ்வகையில் தமிழ்நாட்டில், அரியலூரில் 1999ஆம் ஆண்டு மாவட்ட ஆசிரியர் கல்வி மற்றும் பயிற்சி நிறுவனம் தொடங்கப்பட்டது. 17-07-2000 அன்று பேராசிரியர் க.அன்பழகன் அவர்களால் தொடங்கப்பட்டது.
ஆசிரியர் கல்வி மற்றும் பயிற்சி அளித்தல், அதாவது மேனிலைக்கல்வியில் தேர்ச்சி பெற்ற மாணவ மாணவியரை மதிப்பெண் அடிப்படையில் தேர்வு செய்து இரண்டாண்டு ஆசிரியர் பயிற்சி வழங்கப்படுகிறது.இவர்கள் 1முதல் 5ஆம் வகுப்பு வரை கற்பிக்கும் தகுதியைப் பெறுவர்.
அரியலூரின் பேருந்து நிலையத்தில் இருந்து சுமார் 8 கி.மீ துாரத்தில் கீழப்பழூவூர் செல்லும் சாலையில் அமைந்துள்ளது. நிறுவனத்தின் அருகாமையில் அரசு பல்தொழில் நுட்ப கல்லூரியும், அரசு வட்டாரப் போக்குவரத்து அலுவலகம் அமைந்துள்ளது.
ஓலார்ட்டிக் நன்னீர் முத்து சிப்பிகள், முத்து நகை உற்பத்தியில் முக்கிய பங்கு வகிக்கின்றன. இதற்கு ஸ்காட்லாந்து ஒரு முக்கிய ஆதாரமாக இருந்தது; இந்த இனங்கள் இப்போது பெரும்பாலான பகுதிகளில் அருகி வருகின்றன. ஜப்பானிய நன்னீர் முத்து உற்பத்தி துறையானது நீடித்திருக்கவில்லை என்றாலும், முத்துக்களைப் பயிரிட்ட முதல் நாடு என்ற சிறப்பினைப் பெற்றது. ஆசியாவுக்கு வெளியே உள்ள ஒரே நன்னீர் முத்துப் பண்ணை என்பதால், டென்னிசியில் உள்ள முத்துப் பண்ணை, சிறப்பு வரலாற்று மதிப்பைக் கொண்டிருக்கிறது. இந்த முத்து பண்ணையை நிறுவியவர் ஜான் லாடெண்டிஸ்ஸிசி, அப்பண்ணையானது சுற்றுலா பயணிகளைத் தொடர்ந்து ஈர்த்து வருகிறது. இன்றைய தினம் சீனா தான் நன்னீா முத்து உற்பத்தியில் வணிகரீதியாக 1500 டன் அளவிற்கு கலப்பின ரகங்களைப் பயன்படுத்தி முத்து உற்பத்தி செய்து வருகிறது.
நன்னீர் முத்துக்கள் , நன்னீிரில் வாழக் கூடிய முத்துச்சிப்பிகளில் இருந்து உருவாக்கப்படுகிறது. இம்முத்துக்களானது, ஜப்பான் மற்றும் அமெரிக்க ஐக்கிய நாடுகளில் குறைந்த அளவிலும், சீனாவில் அதிகமாகவும் உற்பத்தி செய்யப்படுகிறது.
பளபளப்பான நன்னீர் முத்துக்களின் தரமானது சிப்பியைப் பொறுத்து அமைகிறது. மேலும், முத்துக்களின் ஒளிரும் தன்மை, வடிவம், மேற்பரப்பு, வண்ணம், ஆகியவற்றின் அடிப்படையில் 'அ' வரிசைமுறையின் மூலம் மதிப்பு அளிக்கப்பட்டு தரப்படுத்தப்படுகிறது.
ஒட்டிடுதல் முறையானது தகுந்த சிப்பியை தேர்ந்தெடுத்து, அச் சிப்பியின் மெந்தோல் பகுதியிலிருந்து சிறு துண்டு திசு வெட்டியெடுக்கப்படுகிறது. இத்திசுவானது பின்னர் மூன்று மில்லி மீட்டர் சதுரங்களாக வெட்டப்படுகிறது. இந்த சதுரங்கள் அறுவை சிகிச்சையை நிகழ்த்தும் தொழில்நுட்ப நிபுணருக்கு வழங்கப்படுகின்றன. அவர்கள் இத்திசுவை சிப்பிக்குள் சொருகுகின்றனர். அத்திசுப்பகுதியில் இருந்து அழகான முத்து உருவாகுகின்றது.
எப்பி நீர்வீழ்ச்சி இந்தியாவின் கர்நாடக மாநிலத்திலுள்ள சிக்மகளூர் மாவட்டத்தில் அமைந்திருக்கும் கெம்மங்குண்டி என்ற மலைக்கு அருகேயுள்ள ஒரு நீர்வீழ்ச்சியாகும். 1332′29″வடக்கு 7543′30″கிழக்கு என்ற அடையாள ஆள்கூறுகளில் இம்மலைக்கு 10 கிலோமீட்டர் தொலைவில் இது இருக்கிறது. ஒரு காப்பித் தோட்ட்த்தின் உட்பகுதியில் அமைந்திருக்கும் இந்நீர்வீழ்ச்சிக்கு நான்கு சக்கர வாகனம் அல்லது நடை பயணமாக சென்றடையலாம். எப்பி நீர்வீழ்ச்சி 551 அடி உயரத்திலிருந்து பெரிய நீர்வீழ்ச்சி என்ற பொருள் கொண்ட தோத்தா எப்பி என்றும் சிறிய நீர்வீழ்ச்சி என்ற பொருள் கொண்ட சிக்கா எப்பி என்றும் இரண்டு கட்டங்களாக கீழ்நோக்கி விழுகிறது.
ஆகத்து 2016 நிலவரப்படி மலையேற்றத்தில் விருப்பம் கொண்டவர்களுக்கு இங்கு அதற்கான வாய்ப்பு இருந்தது. ஆனால் இந்த இடத்தில் குறிப்பாக மழைக்காலத்தில் அட்டைப்பூச்சிகள் அதிகம் காணப்படுகின்றன. தனியார் தோட்டங்களில் புகுந்து செல்வதற்கு அங்கீகரிக்கப்பட்ட அரசு வனத்துறை வாகனங்களை தேர்வு செய்து அதில் பயணம் செய்வது சிறந்த பயணத்திட்டம் ஆகும். இந்த நீர்வீழ்ச்சியை அடைவதற்கான கடைசி கிலோமீட்டர் தொலைவை மலையேற்றம் மூலமே கடந்து செல்ல வேண்டும்.
சாலை வழி: காதுரு தாலுக்காவிலுள்ள பிரூர் நகரத்திலிருந்து ஏராளாமான பேருந்துகளுக்கான இணைப்பு கிடைக்கிறது. பெங்களூர் – சிக்மகளூரு, பெங்களூர் – சிமோகா பாதையில் செல்லும் பேருந்துகள் இவ்விணைப்பில் கிடைக்கும். சுய வாகனத்தில் சென்றால் தேசிய நெடுஞ்சாலை 206 இல் பயணம் செய்து இவ்விடத்தை அடையாலாம். பிரூரிலிருந்து வாடகை வாகனங்கள் மற்றும் தனியார் பேருந்து சேவைகளும் உண்டு.
இரயில் வழி: பெங்களூர்-சிமோகா, பெங்களூர்-தாவண்கரே இடையிலான தொடருந்து பாதையில் பிரூர் சந்திப்பு இரயில் நிலையம் அமைந்துள்ளது. பிரூரிலிருந்து உள்ளூர் வாடகை வாகனங்கள் மற்றும் தனியார் பேருந்து சேவைகள் உண்டு.
விமான வழி: பெங்களூர் மற்றும் மங்களூர் நகரங்களின் விமான நிலையங்கள் அருகில் உள்ள விமான நிலையங்களாகும். இங்கிருந்து 5 மணி நேர சாலைப் பயண வழியில் பிரூரை அடைந்து நீர்வீழ்ச்சிக்கு செல்லலாம்.
பூஜ்ய நிழல் நாள் என்பது நிழல் காண இயலா நாள் அதாவது சூரியன் நேரடியாக நம் வாழும் பகுதிக்கு மேல் சிகர எல்லையில் உள்ள நாள் ஆகும். சூரிய ஒளியினால் உண்டாகக் கூடிய ஒரு பொருளின் நிழலைக் கொண்டு நம்மால் சூரியனின் இயக்கம், சூரிய ஆரம், பூமியின் நேரம், நாம் இருக்கக்கூடிய இடத்தின் அட்சரேகை அமைப்பு ஆகியவற்றை கண்டறியலாம். பொதுவாக, சூரியனால் உருவாகும் ஒரு பொருளின் நிழல் சூரிய உதயத்தில் அதிக நீளத்தோடு இருக்கும். இந்த நிழலானது நீளத்தில் குறைந்து கொண்டே வந்து உச்சி வேளையில் மிகக்குறைந்து, பின் மீண்டும் சூரியன் மறையும் வரை வளர்ந்து அதிகமாகிக் கொண்டே செல்லும். ஆனால், ஓர் வருடத்தின் இரண்டு நாட்களில் மட்டும் பொருளின் நிழலானது அப்பொருளுக்கு மிகச் சரியாக கீழே விழுவதால் நம்மால் அப்பொருளின் நிழலைக் உச்சி மதிய வேளையில் கூட காண இயலாது. அந்த நாட்கள் நிழல் காணஇயலா நாள் அல்லது பூஜ்ய நிழல் நாள் என்றழைக்கப்படுகிறது. பொருளின் அடியில் தோன்றும் இந்த நிழலினை சில சிறிய உபகரணங்கள் கொண்டு நம்மால் காண இயலும்.
நம் புவியானது, தன்னைத்தானே சுற்றிக்கொண்டு, சூரியனை நீள்வட்டப்பாதையில் சுற்றி வருகின்றது. பூமியின் அச்சானது சூரியனைச் சார்ந்து 23.45கோணத்தில் சாய்வாக சுற்றுகிறது. இதனால் பருவநிலை மாறுபாடுகள் உண்டாகின்றது.
இதேபோல் பூமியின் தென்துருவம் சூரியனை நோக்கி 23.5 சாய்வாக உள்ளபோது வட துருவம் நீண்ட இரவும் தென்துருவம் நீண்ட பகலும் கொண்டிருக்கும். இதனை ஜூன் சங்கிராந்தி என்பர்.
காலா என்பது 2018 ஆம் ஆண்டில் வெளிவந்த தமிழ்த் திரைப்படம் ஆகும். இது மும்பையில் உள்ள தாராவியில் வாழும் மக்களின் வாழ்க்கையை அடிப்படையாகக் கொண்டு எடுக்கப்பட்ட திரைப்படமாகும். இது ஒரு அதிரடித் திரைப்படம் ஆகும். இதை எழுதி இயக்குபவர் பா. ரஞ்சித், தயாரிப்பாளர் தனுஷ். இந்தத் திரைப்படத்தில் ரசினிகாந்த் முக்கியக் கதாப்பாத்திரத்தில் நடித்துள்ளார். இந்தத் திரைப்படத்தின் அறிவிப்பானது 2016 ஆம் ஆண்டில் வெளியானது. ஏப்ரல் 27, 2018 தமிழ்ப் புத்தாண்டு அன்று வெளியிடுவதாக இருந்தது. ஆனால் நடிகர் சங்கத்தின் போராட்டத்தின் காரணமாகவும், காவிரி ஆற்று நீருக்கான போராட்டம் ஆகிய காரணங்களினாலும் இந்தத் திரைப்படம் சூன் 7, 2018 அன்று வெளியானது.சவூதி அரேபியாவில் வெளியான முதல் இந்தியத் திரைப்படம் எனும் பெருமை பெற்றது.
இந்தப் படத்தின் படப்பிடிப்பு மும்பையில் 2017 மே 28 இல் துவங்கியது. இந்த முதல் கட்டப் படப்பிடிப்பில் நடிகர் ரஜினிகாந்த் கலந்துக் கொண்டார்.
சோடியம் தயோசல்பேட்டு என்பது 223 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். பொதுவாக சோடியம் தயோசல்பேட்டு வெண்மை அல்லது நிறமற்று ஐந்து நீரேற்றாக கிடைக்கிறது. திண்மநிலையிலுள்ள சோடியம் தயோசல்பேட்டு நீர் மூலக்கூற்றை இழக்கத் தயாராகவும் தண்ணீரில் நன்றாக கரையக்கூடியதாகவும் உள்ளது.
தங்கச் சுரங்கம், நீர் சுத்திகரிப்பு, பகுப்பாய்வு வேதியியல், வெள்ளி அடிப்படையிலான புகைப்பட, திரைப்படத் தொழில் மற்றும் மருத்துவம் ஆகிய துறைகளில் சோடியம் தயோசல்பேட்டு பயன்படுத்தப்படுகிறது. சய்னைடு நச்சு சிகிச்சையிலும் சொறி நோய் எனப்படும் தோல் சிகிச்சையிலும் பயன்படுத்தப்படுவது மருத்துவப் பயன்பாட்டிற்கு உதாரணமாகும். உலக சுகாதார அமைப்பின் அத்தியாவசிய மருந்துகளின் பட்டியலிலும் சோடியம் தயோசல்பேட்டு இடம்பெற்றுள்ளது.
சோடியம் தயோசல்பேட்டு சயனைடு நச்சுக்கான சிகிச்சையில் பயன்படுத்தப்படுகிறது. டீனா வெர்சிகோலர் என்ற தோல் நோய்க்கும் தோல் அழற்சி நோய்க்கும் சிகிச்சை அளிக்க சோடியம் தயோ சல்பேட்டு பயன்படுகிறது. இரத்தக் கூழ்மப்பகுப்பு, வேதிச்சிகிச்சை போன்ற மருத்துவச் செயல்முறைகளிலும் இச்சேர்மம் பயன்படுத்தப்படுகிறது. 2022 ஆம் ஆண்டு செப்டம்பர் மாதத்தில் அமெரிக்க உணவு மற்றும் மருந்து நிர்வாகம் பெட்மார்க் என்ற வர்த்தகப் பெயரில் சோடியம் தயோசல்பேட்டை அங்கீகரித்தது. சிசுப்ளேட்டின் என்ற வேதிச்சிகிச்சை மருந்தைப் பெறும் சிசு, குழந்தைகள் மற்றும் இளம் பருவ புற்றுநோயாளிகளுக்கு காது அல்லது அதன் நரம்பு மண்டலத்தில் நச்சு விளைவைக் கொண்டிருக்கும் காது நோயையும் காது கேளாமையை ஏற்படுத்தும் அபாயத்தையும் இது குறைக்கிறது.
சோடியம் தயோசல்பேட்டின் ஐந்து நீரேற்று இரண்டு பல்லுருவ கட்டமைப்புகளில் காணப்படுகிறது. நீரிலி வடிவம் பல்வேறு பல்லுருவக் கட்டமைப்புகளில் காணப்படுகிறது. திண்ம நிலையில், தாயோசல்பேட்டு அயனி நான்முகி வடிவத்தில் உள்ளது. சல்பேட்டு அயனியில் உள்ள கந்தக அணுவால், ஆக்சிசன் அணுவில் ஒன்று மாற்றப்படுவதால் கருத்தியல் ரீதியாக தாயோசல்பேட்டு அயனி பெறப்படுகிறது. - அணுக்களிடையில் காணப்படும் தூரம் ஒற்றைப் பிணைப்பைக் குறிக்கிறது. முனைய கந்தகம் குறிப்பிடத்தக்க எதிர்மறை மின்னூட்டத்தைக் கொண்டுள்ளதையும், - அணுக்களிடையேயான இடைவினைகள் அதிக இரட்டைப் பிணைப்புத் தன்மையைக் கொண்டுள்ளன என்பதையும் இது குறிக்கிறது.
வெள்ளி புரோமைடு போன்ற வெள்ளி ஆலைடுகள் புகைப்படத் தொழிலில் பயன்படுத்தப்படுகின்றன. புகைப்படங்களை நிலைநிறுத்தும் இப்பயன்பாட்டை சான் எர்சல் என்பவர் கண்டுபிடித்தார். திரைப்படம் மற்றும் புகைப்படங்கள் செயலாக்கத்திற்கு இம்முறை பயன்படுத்தப்படுகிறது. சோடியம் தயோசல்பேட்டு ஒரு புகைப்பட நிலைநிறுத்தி என்று அறியப்படுகிறது. பெரும்பாலும் இது ஐப்போ என்ற பெயரால் குறிப்பிடப்படுகிறது. அம்மோனியம் தயோசல்பேட்டு பொதுவாக சோடியம் தயோசல்பேட்டுக்குப் பதிலாகப் பயன்படுத்தப்படுகிறது.
வெளுக்கும் பொருள்களின் காரகாடித்தன்மைச் சுட்டெண் சோதனையில் சோடியம் தயோசல்பேட்டு வெளுக்கும் பொருள்களின் நிறத்தை நீக்கும் விளைவுகளை நடுநிலையாக்குகிறது. வெளுக்கும் கரைசல்களின் காரகாடித்தன்மைச் சுட்டெண்ணை திரவ குறிகாட்டிகளின் உதவியால் சோதிக்க அனுமதிக்கிறது. தொடர்புடைய இவ்வினை அயோடின் வினையை ஒத்ததாகும். வெளுக்கும் பொருள்களில் தீவிரமாகச் செயல்படும் ஐப்போ குளோரைட்டை தயோசல்பேட்டு ஒடுக்குகிறது. அவ்வாறு ஒடுங்கும்போது சல்பேட்டாக ஆக்சிசனேற்றமும் அடைகிறது. இதற்கான முழு வினையின் சமன்பாடு:
மீன்காட்சியகங்கள், நீச்சல் குளங்கள் மற்றும் கனிம நீரூற்றுகளில் பயன்படுத்துவதற்காக குழாய் நீரை குளோரின் நீக்கம் செய்யவும், குளோரின் அளவைக் குறைக்கவும் இது பயன்படுகிறது. நீர் சுத்திகரிப்பு நிலையங்களுக்குள்ளேயே வெளியேறும் நீர் ஆறுகளில் விடுவதற்கு முன் சுத்திகரிக்கவும் இது பயன்படுத்தப்படுகிறது. இந்த குளோரின் ஒடுக்க வினை அயோடின் குறைப்பு வினையை ஒத்த வினையாகும்.
தயோசல்பேட்டு உப்புகள் அமிலங்களுடன் சேர்த்து சூடுபடுத்தப்படும் போது பண்புரீதியாக சிதைவடைகின்றன. ஆரம்ப புரோட்டானேற்றம் கந்தகத்தில் நிகழ்கிறது. டை எத்தில் ஈதரில் 78 செல்சியசில் புரோட்டானேற்றம் நடத்தப்படும்போது, 223 பெறலாம். இது முதல் மற்றும் இரண்டாவது பிரிகைகளில் முறையே 0.6 மற்றும் 1.7 காடித்தன்மை மதிப்பு கொண்ட சற்றே வலுவான அமிலமாகும்.
சோடியம் தயோசல்பேட்டு முக்கியமாக தொழில்துறையில் பயன்படுத்தப்படுகிறது. உதாரணத்திற்கு சாயங்களை லியூகோ என அழைக்கப்படும் அவற்றின் கரையக்கூடிய நிறமற்ற வடிவங்களுக்கு மாற்ற இது பயன்படுகிறது, கம்பளி, பருத்தி, பட்டு, சோப்புகள், பசைகள், களிமண், மணல், பாக்சைட்டு மற்றும் சமையல் எண்ணெய்கள், உண்ணக்கூடிய கொழுப்புகள் போன்றவற்றை வெளுக்கப் பயன்படுகிறது.
இதேபோல், சோடியம் தயோசல்பேட்டு புரோமினுடன் வினைபுரிந்து, கரைசலில் இருந்து புரோமினை நீக்குகிறது. சோடியம் தயோசல்பேட்டு கரைசல்கள் பொதுவாக வேதியியல் ஆய்வகங்களில் புரோமினுடன் பணிபுரியும் போது முன்னெச்சரிக்கையாகவும், புரோமின், அயோடின் அல்லது பிற வலிமையான ஆக்சிசனேற்றிகளை பாதுகாப்பாக வினையிலிருந்து அகற்றவும் பயன்படுத்தப்படுகின்றன.
முக்கியமாக சோடியம் சல்பைடு தயாரிப்பின் போது வெளியேறும் நீர்மக் கழிவுகள் அல்லது கந்தகச் சாய உற்பத்தியில் கிடைக்கும் கழிவுப் பொருட்களிலிருந்து சோடியம் தயோசல்பேட்டு தொழில்துறை அளவில் தயாரிக்கப்படுகிறது.
சோடியம் சல்பைட்டின் நீரிய கரைசலை கந்தகத்துடன் சேர்த்து சூடாக்கியும் அல்லது நீரிய சோடியம் ஐதராக்சைடுடன் கந்தகத்தைச் சேர்த்து கொதிக்க வைத்தும் இந்த உப்பை ஆய்வக அளவுகளில் தயாரிக்கலாம்:
சாதாரண நிலைமைகளின் கீழ், இந்த உப்பின் அதிகப்படியான கரைசல்களின் அமிலமயமாக்கல், கந்தகம், கந்தக டை ஆக்சைடு மற்றும் தண்ணீராக முழுமையான சிதைவை ஏற்படுத்துகிறது.
பிரம்மதேசம் கிராமத்தில்ராணிபேட்டை கீழ் இயங்கி வரும் கிளை தபால் அலுவலகம் அகும் . அஞ்சல் குறியீடு 632511 ஆகும். திருவண்ணாமலை மாவட்டத்தின் கீழ் 5 கிளை அலுவலகங்கள், வடைஇலுப்பை, தென்னம்பட்டு, சட்டுவன்தாங்கல், புலிவலம்- சுனைப்பட்டு , நாட்டெரி ஆகியவைகளும், மற்றும் வேலூர் மாவட்டதில் சக்கரம்மல்லூர், அனந்தாங்கல், ஏசயனூர், ஜகிர்வாளவணூர் ஆகிய நான்கு கிளை அலுவலகங்களுடன் 4 கிளை அலுவலகங்கள் உள்ளன.
பிரம்மதேசம் என்ற வார்த்தை பிரம்ம +தேசம் என்று பொருள்படும். அதாவது "பிரம்மாவின் நாடு" என்று பொருள். திருநெல்வேலி, விழுப்புரம், பெரம்பலூர், ஈரோடு ஆகிய மாவட்டங்களில் "பிரம்மதேசம்" எனும் பெயரில் கிராமங்கள் உள்ளன.
பிரம்மதேசம் கிராமம் துணை ஆய்வாளர் பொறுப்பாளராக கொண்ட காவல் நிலையம்.உள்ளது. அருகில் உள்ள புதூர் கிராமமும், காவல் நிலையம் சட்டத்தின் கீழ் வருகிறது.
இந்தியாவில் உள்ள முக்கிய வங்கிகளில் ஒன்று - இந்திய ஓவர்சிஸ் வங்கி - பிரம்மதேசத்தில் ஒரு கிளை உள்ளது. இது கோசா தெருவில் அமைந்துள்ளது.
திருவண்ணாமலை மாவட்டத்தின் வெம்பாக்கம் ஒன்றியத்தின் 64 ஊராட்சிகளில் ஒன்றாகும். பிரம்மதேசம் பாலாறு கரையில் அமைந்த கிராமம் ஆகும்.
பிரம்மதேசம் தமிழ்நாடு மாநிலத்தில் உள்ள திருவண்ணாமலை மாவட்டத்தின் வெம்பாக்கம் தாலுக்காவில் அமைந்துள்ள ஊராட்சியாகும்.
வேளாண்மை வரலாறு வீட்டில் தாவரங்கள், விலங்குகள் பழக்குதலின் தோற்றம், வளர்ச்சியில் இருந்து தொடங்கியது. உலகின் பல்வேறு பகுதிகளில் வாழ்ந்த பலரும் தமது வாழ்க்கைத் தேவையின் அடிப்படையில் அவர்களது உணவு விளைச்சலை பெருக்க முற்பட்ட சூழலால் வேளாண்மை வளர்ச்சியும் கால்நடை வளர்ப்பும் இணைந்து தோன்றின.பழைய உலகிலும் புதிய உலகிலுமாக உருவாகிய பலவகை வேளாண்முறைகளைக் கையாண்ட 11 வகையான வேறுபட்ட நிலப்பகுதிகள் வேளாண்மையின் தற்சார்பான தோற்ற இடங்களாகக் கருதப்படுகின்றன.
இந்திரா தேவி இவர் 1952 ஆம் ஆண்டு காஞ்சிபுரம் மாவட்டத்தில் பிறந்தார். இவர் 20 ஆம் நூற்றாண்டின் பிற்பகுதியில் தமிழ் சினிமாவில் மிக சிறந்த இந்திய மேடை மற்றும் திரைப்பட நடிகை ஆவார். அவர் தனது துணை நடிப்பிற்காக நன்கு அறியப்பட்டார். மேலும் ஒரு வெற்றிகரமான டப்பிங் கலைஞராகவும் இருந்தார். ஐந்து சகாப்தங்களாக நெருங்கிய ஒரு வாழ்க்கைத் தொழிலில், அவர் தமிழ், தெலுங்கு, கன்னடா மற்றும் மலையாளம் " . . ". . 2017-03-18. மொழிகளில் 250 க்கும் மேற்பட்ட படங்களில் நடித்துள்ளார். இந்திரா கொஞ்சும் குமரி என்னும் திரைப்படத்தில் கதாநாயகியாக அறிமுகமானார். கலைமாமணி விருது தமிழக அரசால் "கலைமாமணி பட்டம் பெற்ற பழம்பெரும் நடிகை கே. ஆர். இந்திராதேவி காலமானார்". . 2017-03-20. இவருக்கு வழங்கப்பட்டது.
மார்ச் 16, 2017 ல், இந்திரா தேவி சென்னை மருத்துவமனையில் அனுமதிக்கப்பட்டார். அப்போது அவர் வயது 70. மாரடைப்பின் காரணமாக 2017 ஆம் ஆண்டு மார்ச் மாதம் 16 ஆம் நாள் உயிர் நீத்தார். செயலாளர் விஷால், துணைத் தலைவர் பொன்வண்ணன் மற்றும் பொதுச்செயலாளர் உறுப்பினர்கள் உதயா மற்றும் நடிகர் சங்க தலைவர்கள் அனைவரும் அன்னாருக்கு இறுதி மரியாதை செலுத்தினர்.
அருவுக்கு கிழக்கே 20 கி.மீ. தொலைவில் அமைந்துள்ள தார்சார் ஏரியில் கோலக்கோய் மலை ஆதிக்கம் செலுத்துகிறது. டாச்சிகம் தேசியப் பூங்காவுக்கு அருகிலுள்ள மற்றொரு ஏரியான மார்சார் ஏரியையும் தார்சார் ஏரியையும் குறைந்தபட்சம் 4000 மீட்டர் உயரம் கொண்ட ஒரு மலை பிரிக்கிறது . இந்த இரண்டு ஏரிகளையும் ஒன்றாகச் சேர்த்து இரட்டை சகோதரிகள் என்று குறிப்பிடுவர் . 16 ஆம் நூற்றாண்டை சேர்ந்த காசுமீர் மன்னர் யுசுப் சா சாக் என்பவர் அவரது அன்புக்குரியவருக்காக எழுதிய கவிதையில் இந்த இரட்டை ஏரிகளைப் பற்றி குறிப்பிட்டுள்ளார்.
குளிர்காலத்தின் போது, தர்சார் ஏரி உறைந்து குளிர்ச்சியாகவும், பனிப்பொழிவால் மூடப்பட்டும் காணப்படுகிறது. கோடை காலத்திலும்கூட இங்கு பனிக்கட்டி மிதக்கிறது. இந்த ஏரியின் பள்ளத்தாக்கு அல்பைன் பூக்களால் சூழப்பட்டிருக்கும். ரோசாவை உள்ளடக்கிய கீயம் என்ற மலரினம், பொட்டென்சில்லா ரோசா இனம், நீல கசகசா, கெண்டியானா என்ற பூக்கும் தாவர பூவினம் போன்றவை பொதுவாக இங்கு காணப்படுகின்றன. வசந்தகாலத்தின் பிற்பகுதியில் எதிசாரம் மலர்கள் ஏரி முழுவதும் சூழ்நது காணப்படுகின்றன.
தர்சார் ஏரி என்பது காசுமீர் பள்ளத்தாக்கில் அமைந்துள்ள ஏரியாகும். தார் சார் ஏரி என்ற பெயரும் பயன்படுத்தப்படும் பழக்கத்தில் உள்ளது. இந்தியாவின் சம்மு காசுமீர் மாநிலத்திலுள்ள அனந்தநாக் மாவட்டம், அரு என்ற சுற்றுலாப் பகுதியில் இந்த ஏரி அமைந்துள்ளது. பாதாம் கொட்டை வடிவிலான உற்பத்தித் திறன் குறைந்த அல்பைன் தட்பவெப்ப ஏரி என்று இந்த ஏரி வகைப்படுத்தப்படுகிறது.
தர்சார் ஏரிக்கு 15 கிமீ தூரத்தில் உள்ள லித்தர்வாட் நகரத்தில் பாயும் லிடர் நதியில் தார்சார் ஏரி கலக்கிறது. மலைவாழிடமான பகல்கம் நகருக்கு அருகிலுள்ள அரு கிராமத்திலிருந்து ஏரிக்குச் செல்லும் மலைப்பாதையில் லித்தர்வாட் அமைந்துள்ளது. இதுவோர் பருவகால குடியிருப்புப் பகுதியாகும். மறுபுறம் மார்சர் ஏரியானது தர்சார் ஏரிக்கு எதிர் திசையில் ஓடி நீரை வெளியேற்றுகிறது
பட்டைத்தலை வாத்து, எறும்புண்ணிக் கழுகு உயரப்பறக்கும் சவ்சு எனப்படும் காக்கை இனம், இமயமலையைச் சேர்ந்த பொன்னாங் கழுகு, சின்னமான் மரக்குருவிகள், கருப்புச்சின்னான் உள்ளிட்ட புலம்பெயர்ந்த பறவைகளின் இனப்பெருக்க காலனிகள் கோடை காலங்களில் இங்கு காணப்படுகின்றன.
பாரா-சைலீன் என்பது 64 2 எனற மூலக்கூற்று வாய்ப்பாட்டால் குறிக்கப்படும் ஒரு கரிம வேதியியல் சேர்மமாகும். அரோமாட்டிக் ஐதரோகார்பனான இச்சேர்மம் இருமெத்தில் பென்சீனின் மூன்று மாற்றியங்களில் ஒன்றாகும். பாரா- என்பது கிரேக்க மொழியில் "அதற்கடுத்த" அல்லது "எதிராக" எனப்பொருள்படும் சொல்லைக் குறிப்பதாகும். பாரா-சைலீனில் இரண்டு மெத்தில் தொகுதிகளும் ஒன்றுக்கொன்று நேரெதிராக 1 மற்றும் 4-ஆம் இடங்களில் பதலீடு செய்யப்பட்டுள்ளன. அனைத்து மாற்றியங்களும் ஒரே மாதிரியான 64 2 என்ற மூலக்கூறு வாய்ப்பாட்டினைக் கொண்டுள்ளன. சைலீனின் மற்ற மாற்றியங்களைப் போலவே பாரா-சைலீனும் நிறமற்றதும் தீப்பற்றக்கூடியதும் ஆகும். பாரா-சைலீனின் வாசனை வரம்பு மில்லியனுக்கு 0.62 பாகங்கள் என்று கணக்கிடப்பட்டுள்ளது.
சைலீன் கவலைகள் போதைப்பொருள் விளைவுகளிலும் பங்கு வகிக்கின்றன. மனிதர்களில் பாரா-சைலீன் அதிகமாக வெளிப்படுவதால் தலைவலி, சோர்வு, தலைச்சுற்றல், கவனமின்மை, குழப்பம், எரிச்சல், குமட்டல் மற்றும் பசியின்மை, முகம் சிவந்து போதல், உடல் சூடு அதிகரித்த உணர்வு உள்ளிட்ட இரைப்பை குடல் தொந்தரவுகள் ஏற்படலாம். ஒரு மில்லியனுக்கு 100 பாகங்கள் என்ற பரிந்துரைக்கப்பட்ட வெளிப்பாடு வரம்பிற்கு மேல் பாரா-சைலீன் நீராவி வெளிப்பாடு இருந்தால் கண், மூக்கு மற்றும் தொண்டை பாதிப்பு, மார்பு இறுக்கம் போன்ற விளைவுகள் உண்டாகலாம்.
பி-சைலீனை உள்ளிழுப்பது தலைச்சுற்றல், தலைவலி, தூக்கம் மற்றும் குமட்டல் ஆகியவற்றை ஏற்படுத்தும். உள்ளிழுத்தல் மூலம் ஏற்படும் பாதிப்புகளுக்கு முதலுதவியாக புதிய காற்று, ஓய்வு மற்றும் சாத்தியமான மருத்துவ கவனிப்பு முதலியவை பலன் தரும். காற்றோட்டமும் சுவாசப் பாதுகாப்பைப் பயன்படுத்துவதும் பாரா-சைலீன் உள்ளிழுப்பு வெளிப்பாட்டை தடுக்கும் வழிகளாகும்.
பாரா-சைலீன் ஒரு முக்கியமான இரசாயன மூலப்பொருளாகும். பல்வேறு பலபடிகளின் பெரிய அளவிலான தயாரிப்பு முறையில் இது ஒரு முக்கியமான மூலப்பொருளாகும். குறிப்பாக பாலியெத்திலீன் டெரிப்தாலேட்டு போன்ற பாலியெசுத்தர்களுக்கான டெரிப்தாலிக்கு அமில உற்பத்தியில் இது ஓர் அங்கமாகும். பாரிலீனை உற்பத்தி செய்ய இதை நேரடியாக பலபடியாக்கமும் செய்யலாம்.
இத்தகைய பிரிப்பு நடைமுறைகள் பாரா-சைலீன் உற்பத்தியில் முக்கியமான செலவு காரணிகளாக இருப்பதால் மேலும் மாற்று முறைகளுக்கான தேடல் தொடர்கிறது. எடுத்துக்காட்டாக, செயல்முறைகளின் பல்வேறு அம்சங்களை மேம்படுத்த ஒரு தலைகீழ் சவ்வூடுபரவல் நுட்பமும் முன்மொழியப்பட்டது.
சைலீன்கள் கடுமையான நச்சுத்தன்மை கொண்டவை அல்ல. உதாரணமாக வாய்வழியாக எலிக்கு கொடுக்கப்படும்போது இதன் உயிர்க்கொல்லும் அளவு 4300 மி.கி/கி.கி ஆகும். விலங்கு மற்றும் சைலீன் மாற்றியத்திற்கேற்ப இதன் விளைவுகள் மாறுபடும்.
பாரா-சைலீன் இயற்கையாகவே பெட்ரோலியம் மற்றும் நிலக்கரி தார் ஆகியவற்றில் காணப்படுகிறது. வாகனப் புகையில் வெளியேற்றம் மற்றும் புகையிலை புகை உட்பட பெரும்பாலான எரிப்பு மூலங்களால் இது வெளியிடப்படுகிறது.
"மூன்றாம் நிலை கல்வி" என்பது தொடர்ச்சியான கல்வி, மற்றும் உயர் கல்வி ஆகியவற்றை உள்ளடக்கியுள்ளது. 1970 ஆம் ஆண்டுகளில் "மூன்றாம் கல்லூரி" என்று அழைக்கப்படும் சிறப்பு கல்லூரிகள், நிலைகள் போன்ற படிப்புகளை வழங்குவதற்காக அமைக்கப்பட்டிருக்கின்றன. அவை தொழிற்துறை படிப்புகளுடன் சேர்ந்து, முன்னேற்றத்தை அனுமதிக்கின்றன. இது ஆரம்பகால எடுத்துக்காட்டு. ஹாலுவோவன் பகுதியில் கல்வி மறுசீரமைப்பின் ஒரு பகுதியாக செப்டம்பர் 1982 ல் விரிவுபடுத்தப்பட்டது, பின்னர், பத்து ஆண்டுகளுக்குப் பிறகு இம்மூன்று அடுக்கு கல்வி முறைக்கு ஒரு முற்றுப்புள்ளி வைக்கப்பட்டது.
மூன்றாம் நிலைக் கல்வி அல்லது இரண்டாம் நிலைக்குப் பிந்தைய கல்வி எனப்படுவது, இரண்டாம் நிலைக் கல்வியைப் பயின்று முடித்தபின் தொடரப்படும் ஒரு கல்வி நிலையாகும். இது உலகின் பகுதிகளுக்கேற்ப மாறுபடும். ஆயினும் பொதுவாக, உலக வங்கியின் வரையறையின்படி பல்கலைக்கழகங்கள், கல்லூரிகள், தொழில்நுட்பப் பயிற்சி நிறுவனங்கள், சமூகக் கல்லூரிகள், மருத்துவக் கல்லூரிகள், ஆராய்ச்சி ஆய்வகங்கள், சிறப்பான மையங்கள் மற்றும் தொலைதூரக் கற்றல் மையங்கள் போன்றவற்றில் குறிப்பிட்ட மேம்பட்ட திறன்களைக் கற்பிக்கும் நிலை எனக் கொண்டுள்ளது.
மூன்றாம் நிலைக்கல்வி அல்லது உயர் கல்வி என்பது இளங்கலை மற்றும் முதுகலை கல்வி ஆகியவற்றை உள்ளடக்கியது, அதே சமயம் இரண்டாம் நிலை கல்விக்குப் பிந்தைய தொழில்சார் கல்வி அல்லது பயிற்சியை ஐக்கிய ராச்சியத்தில் மேற்கல்வி என்றும் ஐக்கிய அமெரிக்காவில் தொடர் கல்வி என்றும் அறியப்படுகிறது. மூன்றாம் நிலை கல்வி என்பது பொதுவாக சான்றிதழ்கள், பட்டயபடிப்பு அல்லது கல்வி பட்டப்படிப்புகளின் பெறுதலில் முடிவடைகிறது.
உலகளவில் ஆறாவது படிவங்களை வழங்காத சில பள்ளிகள், மூன்றாம் நிலை கல்லூரிகளில் ஆறாவது படிப்புக் கல்லூரிகளாகவும், பொது மேற்கல்விக்கான கல்லூரிகளாகவும் செயல்படுகின்றன. ஆறாவது படி கல்லூரிகளைப் போலன்றி, ஆசிரியர்கள் ஆசிரியர்களின் தொழிற்சங்கங்களை விட ஆசிரியர்களோடு சேர்ந்து பணியாற்றுகிறார்கள்.
பத்மா ஆறு இந்தியாவிலிருந்து வங்காளதேசத்திற்குள் யபாய் நபாப்கஞ்சுக்கு அருகில் நுழைந்து அரிச்சா என்னுமிடத்தில் யமுனை நதியுடன் கலக்கிறது. அவ்விடத்தில் அது யமுனையின் பெயரிலேயே அழைக்கப்படுகிறது. இறுதியாக வங்காள விரிகுடாவில் கலப்பதற்கு முன்னர் சந்த்பூர் அருகில் மெக்னா ஆற்றுடன் கலந்து மெக்னா என்ற பெயரால் அழைக்கப்படுகிறது. மேற்கு பங்களாதேசத்தின் ஒரு முக்கிய நகரமான ராச்சாகி பத்மா ஆற்றில் வடக்குக் கடற்கரையின் மீது அமைந்துள்ளது.
கங்கை ஆறு இமயமலையிலுள்ள இமாச்சலப்பிரதேசத்தில் கங்கோத்ரி என்ற பனிக்கட்டி மலையிலிருந்து உருவாகிறது. இந்த ஆறு இந்தியா, வங்காளதேசத்தைக் கடந்து வங்காள விரிகுடாவை அடைகிறது. கங்கை ஆறு யபாய் நபாப்காஞ்ச் மாவட்டத்தில் சிப்கஞ்சு நகருக்கு அருகில் வங்காளதேசத்தில் நுழைகிறது. இங்கு இந்த நதியானது ஊக்ளி எனப்படும் பாகிரிதி ஆறு மற்றும் பத்மா ஆறு ஆகிய இரு கிளை நதிகளாகப் பிரிகிறது. தொடர்ந்து இந்தியாவில் தெற்கு நோக்கிப் பாயும் ஊக்ளி ஆறு கங்கா மற்றும் பாகிரதி என்ற பெயர்களால் அறியப்படுகிறது.
கங்கை ஆற்றின் போக்கிலுள்ள கீழ்ப் பகுதிக்கு பத்மா ஆறு என்ற பெயர் கொடுக்கப்பட்டுள்ளது. இந்தியாவில் பகிரதி ஆறு எனப்படும் கங்கையின் மற்றொரு கிளை ஆறான ஊக்ளி ஆறு தோன்றும் இடத்திற்குக் கீழே இப்பகுதி அமைந்துள்ளது. பத்மா ஆறு பல கால்வாய்கள் வழியாக வெவ்வேறு காலங்களில் ஓடிய ஒரு ஆறாகும். டெல்டா பகுதியிலுள்ள கங்கையின் ஒவ்வொரு கிளை ஆறும் அதன் பழைய ஆற்றுப்பாதையின் ஓர் எச்சமாகும் என்று சில ஆசிரியர்கள் குறிப்பிடுகிறார்கள். இந்தியாவின் மேற்கு வங்காளத்தில், மேற்கு கோடியிலிருந்து தொடங்கும் பாகீரதி ஆறும், கிழக்கை நோக்கி ஓடும் ஒவ்வொரு கிளை ஆறும் அவற்றின் மேற்கில் உள்ள ஆற்றைக் காட்டிலும் ஒரு புதிய கால்வாயாகத் தோன்றுகிறது எனவும் குறிக்கிறார்கள்.
பத்மா ஆறு வங்காளதேசம் மற்றும் இந்தியா நாடுகளுக்கிடையில் பாயும் முக்கிய ஆறுகளில் ஒன்றாகும். இந்தியாவின் மேற்கு வங்காளத்திலுள்ள கிரியா என்ற நகரத்திற்கு கீழ்நிலையில் இந்த ஆறு பாய்கிறது. கங்கை ஆற்றின் முக்கிய கிளை ஆறாகவும் இது கருதப்படுகிறது. தென்கிழக்கில் 120 கி.மீ. தூரத்திற்கு பயணித்து வங்காள விரிகுடாவிற்கு அருகில் மேக்னா ஆற்றுடன் சங்கமிக்கிறது. ராச்சாகி நகரம் பத்மா ஆற்றின் கரையில் அமைந்துள்ளது . இருப்பினும் 1966 ஆம் ஆண்டு முதல் பத்மா ஆற்றின் அரிப்பு காரணமாக கிட்டத்தட்ட சிகாகோ நகரத்தைப் போன்ற 256 சதுர மைல்களுக்கு மேற்பட்ட நிலப்பகுதி இழக்கப்பட்டுள்ளது .
கங்கை ஆற்றின் முன்னாள் ஆற்றுப்படுகைப் பாதையை நடோர் மற்றும் யாப்பியர்கஞ்சு இடையேயான ஏரிகள் மற்றும் சதுப்பு நிலங்கள் ஆக்கிரமித்துள்ளன என்பதற்கு வலுவான ஆதாரங்கள் உள்ளன.